અને આ બધાનું એક બેજોડ પાસું એ હતું, કે ભેજથી ભરેલા મેદાનમાં, એ દિવસે માથા પર માઉન્ટેઇન હેટ પહેરીને ઉમંગભેર હાજર થયેલા ઓસ્કરે ક્રપ્પ, ફાર્બન, કે યહૂદી ગુલામોને નોકરીએ રાખનારા અન્ય ઉદ્યોગપતિઓની માફક ક્યાં કોઈ ઔદ્યોગિક લક્ષ્ય પાડવું હતું! ઉત્પાદન બાબતે તો તેને કોઈ જ આશા ન હતી! વેચાણના કોઈ આલેખો તેના મગજમાં રમતા ન હતા! ક્રેકોવની અંદર માત્ર ચાર વર્ષ પહેલાં જ પોતે સમૃદ્ધ થવાનું સપનું લઈને આવ્યો હોવા છતાં, અત્યારે તેના મગજમાં ઉત્પાદનની કોઈ જ મહત્ત્વકાંક્ષાઓ બચી ન હતી!